# Personlig computer VAIO Fit 14E/15ESVF1432/SVF1532

## Om brugen af diske (Modeller med et optisk diskdrev)

Overhold følgende retningslinjer, når du bruger diske i din VAIO-computer.

### Om afspilning af diske

- Afhængigt af systemmiljøet kan der forekomme afbrydelser af lyden og/eller blive udeladt billeder under afspilning af dvd/BD/AVCHD. Der kan desuden være diske, som ikke kan afspilles på VAIO-computeren.

- Når du afspiller diske:

  - Belastningen af CPU'en øges. Luk alle andre aktive apps end den afspilnings-app, du benytter, for at få en mere jævn afspilning.

  - Skift ikke mellem visning på computerens skærm og en ekstern skærm.

### Om afspilning af optagede diske på andre afspillere

- Nogle cd-afspillere kan muligvis ikke afspille lyd-cd'er af typen CD-R eller CD-RW.

- Nogle dvd-afspillere kan muligvis ikke afspille dvd'er af typen DVD+R DL, DVD-R DL, DVD+R, DVD+RW, DVD-R, DVD-RW eller DVD-RAM.

- Blu-ray Disc-optagere, der kun understøtter BD-RE version 1.0, kan ikke afspille BD-R- eller BD-RE-medier, som er oprettet med din VAIO-computer. (Modeller med et Blu-ray Disc-drev med DVD SuperMulti)

### Tip til skrivning til disk

- Du må ikke tilslutte eller frakoble kabler, f.eks kablet til vekselstrømsadapteren eller strømkablet, mens det optiske diskdrev skriver data til en disk.

- Skriveprocessen kan tage længere tid end forventet, fordi nogle apps skriver og kontrollerer data på samme tid.

- Sony påtager sig intet ansvar for tab eller skader, der opstår som følge af skrivefejl.

Gå til toppen af siden