# Personlig computer VAIO Fit 14E/15ESVF1432/SVF1532

## Om tilføjelse og fjernelse af hukommelsesmoduler

Læs følgende forholdsregler omhyggeligt, inden du indsætter eller fjerner hukommelsesmoduler.

- Din VAIO-computer og hukommelsesmodulerne bruger komponenter og elektronikforbindelser med højpræcisionsteknologi. Det anbefales, at du følger nedenstående råd for at undgå, at garantien bortfalder i garantiperioden:

  - Du bør kontakte din forhandler for at få installeret et nyt hukommelsesmodul.

  - Du bør ikke selv installere et hukommelsesmodul, hvis du ikke ved, hvordan man opgraderer hukommelsen på en computer.

  - Du må ikke berøre stikkene/tilslutningerne eller åbne dækslet over rummet med hukommelsesmodulet.

- Du kan få hjælp ved at kontakte et autoriseret Sony-service-/supportcenter. Du kan finde det nærmeste center eller den nærmeste repræsentant på Om supportwebstedet.

- Hvis du selv tilføjer eller fjerner hukommelsesmoduler, kan der opstå funktionsfejl på din VAIO-computer pga. en tilslutningsfejl, eller fordi en slot eller et modul er blevet beskadiget. Hvis det er tilfældet, vil du blive opkrævet et reparationsgebyr.

- Pas på, at du ikke kommer til at skade dine hænder eller fingre på hukommelseskortets skarpe kanter, de indvendige komponenter eller printpladerne i din VAIO-computer.

- Pas på, at du ikke kommer til at trække i et af de indvendige kabler i din VAIO-computer, da kablet kan løsnes eller blive frakoblet.

- Hvis VAIO-computeren er tændt, mens der er væske, f.eks. vand, eller et andet fremmed objekt inden i den, kan der opstå brand. Sørg for at fjerne eventuelle fremmede objekter, og sæt dækslet på rummet til hukommelsesmodulet, inden du tænder VAIO-computeren.

- Sony garanterer ikke, at hukommelsesmoduler fra tredjeparter kan bruges i VAIO-computeren. Du kan få oplysninger om hukommelsesmoduler fra tredjeparter hos de respektive forhandlere.

- Sørg for at slukke VAIO-computeren og de eksterne enheder og frakoble alle tilkoblings- og forbindelseskabler, før du tilføjer eller fjerner hukommelsesmoduler. Hvis du ikke gør det, kan du beskadige hukommelsesmodulet, VAIO-computer eller de eksterne enheder.

- Følg instruktionerne nedenfor for at undgå, at hukommelsesmodulerne bliver beskadiget af elektrostatisk afladning:

  - Undgå at arbejde på steder, hvor der nemt kommer statisk elektricitet, f.eks. på et gulvtæppe.

  - Før du tilføjer eller fjerner hukommelsesmoduler, skal du røre ved en metalgenstand uden for din VAIO-computer for at eliminere statisk elektricitet. Rør ikke ved nogen metalgenstande inde i computeren.

  - Åbn ikke pakken med hukommelsesmodulet, før du er klar til at installere modulet. Emballagen beskytter modulet mod elektrostatisk afladning. Læg modulet i en antistatisk pose, eller pak det ind i aluminiumfolie, hvis modulet skal opbevares.

- Når du holder et hukommelseskort, må du ikke røre ved modulets integrerede kredsløb eller elektriske kontakter.

- Sørg for, at du ikke indsætter hukommelsesmodulet den forkerte vej i slotten. Hvis det gør det, kan modulet eller åbningen blive beskadiget, og der kan gå ild i printpladen.

- Brug en skruetrækker, der passer til skruens størrelse (f.eks. en miniatureskruetrækker).

- Du må ikke fjerne eller løsne skruer, som det ikke er angivet, at du skal fjerne.

Gå til toppen af siden

### Relateret emne

- Tilføjelse og fjernelse af hukommelsesmoduler
- Visning af systemoplysninger

Gå til toppen af siden