# Personlig computer VAIO Fit 14E/15ESVF1432/SVF1532

## Hvad skal jeg gøre, hvis jeg ikke kan finde den BLUETOOTH(R)-enhed, som jeg vil kommunikere med?

- Sørg for, at der højest er 10 meter mellem din VAIO-computer og BLUETOOTH-enheden.

  Hvis computeren er mere end 10 meter fra BLUETOOTH-enheden, er kommunikationen ikke mulig.

  Computeren kan muligvis ikke kommunikere med BLUETOOTH-enheden, selvom afstanden kun er 10 meter, på grund af forhindringer mellem enhederne, radiobølgernes kvalitet, det omgivende miljø, herunder vægge og vægmaterialer, eller de anvendte apps. I så fald skal du flytte computeren væk fra forhindringerne eller tættere på enheden.

- Kontroller, at BLUETOOTH-funktionen er slået til på den enhed, du vil kommunikere med, og at enheden ikke er i strømbesparelsestilstand.

- Kontroller, at BLUETOOTH-funktionen er aktiveret på den enhed, du vil kommunikere med.

  Du kan finde flere oplysninger i den brugervejledning, der fulgte med enheden.

- Hvis den enhed, du vil kommunikere med, allerede kommunikerer med en anden BLUETOOTH-enhed, er det ikke sikkert, at du kan finde enheden, eller at enheden kan kommunikere med din VAIO-computer.

Gå til toppen af siden