# Personlig computer VAIO Fit 14E/15ESVF1432/SVF1532

## Om brugen af SD-hukommelseskort

Læs følgende forholdsregler og retningslinjer, inden du bruger SD-hukommelseskort.

- Sørg for, at dit SD-hukommelseskort er uden for børns rækkevidde. Børn kan komme til at sluge kortet.

- Rør ikke ved stikket på SD-hukommelseskortet med fingrene eller metalgenstande.

- Et SD-hukommelseskort indeholder elektroniske komponenter, der nemt kan beskadiges. Pas på, at du ikke kommer til at tabe, bøje eller støde kortet.

- Et SD-hukommelseskort må ikke skilles ad eller ændres.

- Dit SD-hukommelseskort må ikke blive vådt.

- Kortet må ikke opbevares et sted, hvor det udsættes for:

  - Meget høje temperaturer, f.eks. i en bil, der er parkeret i solen

  - Direkte sollys

  - Høj luftfugtighed eller ætsende stoffer

  - Støv i større mængder

- Forsøg ikke at indsætte et hukommelseskort eller en hukommelseskortadapter af en anden type i SD-hukommelseskortåbning. Kort og adaptere, der ikke er kompatible, kan sidde fast i åbningen og dermed beskadige VAIO-computeren.

- Du kan ikke skrive data til et SD-hukommelseskort, der er skrivebeskyttet.

- Det anbefales, at du sikkerhedskopierer vigtige data.

- De gemte data kan gå tabt eller blive beskadiget, hvis:

  - Du fjerner et SD-hukommelseskort eller slukke VAIO-computeren mens data læses fra eller skrives til SD-hukommelseskort.

  - Du bruger et SD-hukommelseskort et sted, hvor der er statisk elektricitet eller elektrisk støj, som kan forstyrre kortet.

- Hvis du skal transportere et SD-hukommelseskort, skal det ligge i sit etui for at undgå statisk elektricitet.

- Inden du bruger et SD-hukommelseskort med en anden enhed end en computer, f.eks. et digitalkamera eller en bærbar lydenhed, skal du formatere (initialisere) SD-hukommelseskortet ved hjælp af enheden.

  Nogle enheder understøtter muligvis ikke filformatet på computere og viser derfor en fejlmeddelelse, hvor det anbefales, at du formaterer dit SD-hukommelseskort. Hvis det er tilfældet, skal du kopiere data fra kortet til VAIO-computeren og formatere kortet ved hjælp af enheden. Alle data på SD-hukommelseskortet bliver slettet, når du formaterer det.

  Du kan finde flere oplysninger i den brugervejledning, der fulgte med enheden.

- Indsæt ikke fremmede objekter i SD-hukommelseskortåbning.

- SD-hukommelseskortåbning kan kun bruges til at læse/skrive til understøttede hukommelseskort. Den kan ikke anvendes til andre formål.

- SD-hukommelseskort (op til 2 GB), SDHC-hukommelseskort (op til 32 GB) og SDXC-hukommelseskort (op til 128 GB), der er tilgængelige pr. august 2013, er blevet testet med og understøtter din VAIO-computer. Det kan dog ikke garanteres, at alle SD-hukommelseskort, SDHC-hukommelseskort og SDXC-hukommelseskort er kompatible med computeren.

- SD-hukommelseskortåbning på VAIO-computeren understøtter ikke funktionen til ophavsretsbeskyttelse i SD-hukommelseskortet, SDHC-hukommelseskortet og SDXC-hukommelseskortet.

- Visse typer SD-hukommelseskort, f.eks. dem, der understøtter UHS-dataoverførsel (Ultra High Speed), kan blive meget varme, hvis der konstant overføres data til eller fra hukommelseskortet. Vent i det tilfælde en tid indtil hukommelseskortet køler ned inden det fjernes.

Gå til toppen af siden

### Relateret emne

- Indsætning af SD-hukommelseskort
- Fjernelse af SD-hukommelseskort

Gå til toppen af siden