# Personlig computer VAIO Fit 14E/15ESVF1432/SVF1532

## Om brugen af batteriet

Læs følgende forholdsregler og retningslinjer, inden du bruger batteriet.

### Om batteriet

- Det medfølgende batteri er designet specifikt til din VAIO-computer.

- Af hensyn til din sikkerhed bør du kun bruge det medfølgende batteri eller et andet batteri, som Sony har angivet til denne computer.

- Opladningen af batteriet kan af sikkerhedshensyn blive afbrudt ved høje eller lave temperaturer.

- Batteriet er ikke fuldt opladet på leveringstidspunktet.

- Der udvikles varme inde i batteriet, når det bruges eller oplades. Dette er normalt og bør ikke give anledning til bekymring.

- Brug ikke din VAIO-computer, uden at batteriet er indsat, da det kan medføre funktionsfejl på computeren.

### Om afladning af batteriet

Et opladet batteri bliver med tiden gradvist afladet, selvom det ikke er i brug. Hvis batteriet ikke bruges i en længere periode, kan det blive tømt for strøm. Det anbefales, at du genoplader batteriet, inden det tages i brug.

### Om batteriets levetid

Batteriets levetid varierer. Det afhænger af, hvordan computeren bruges, og hvilke indstillinger der er valgt.

### Om udskiftning af et opbrugt batteri

- Batteriet nedbrydes med tiden. Kapaciteten bliver gradvist mindre, når batteriet genoplades og aflades gentagne gange, og afhængigt af temperaturen i omgivelserne under brug og opbevaring. Det betyder, at batteriet efter lang tids brug kan blive tømt hurtigt, selvom det er fuldt opladet, og på et tidspunkt er det nødvendigt at udskifte batteriet.

- Hvis batteriet hurtigt løber tør for strøm, selvom det er fuldt opladet, eller hvis det har nået slutningen af sin levetid, skal du erstatte det med et nyt batteri.

### Når batteriet er ved at løbe tør for strøm

Hvis batteriet løber tør for strøm og VAIO-computeren ikke er sat i stikket, afbrydes strømmen, og du mister de eventuelle data, du arbejder med.

Når din VAIO-computer kører på batteristrøm, skal du huske at gemme dine data ofte.

Gå til toppen af siden

### Relateret emne

- Om brugen af strømkilden

Gå til toppen af siden